stanford-oval/wikipedia huggingface dataset:
מחלה אוטואימונית

| --- | --- |

 תחום:  אימונולוגיה 
 גורם:  type II hypersensitivity 
 טיפול:  ציקלוספורין  פרדניזון  דקסמתזון  אזתיופרין  מתילפרדניזולון 
 קישורים ומאגרי מידע
 MeSH:  D001327
 סיווגים
 ICD-10:  D84.9, M35.9 
 
פריחה על עורה של פעוטה כתוצאה מתגובה אוטואימונית לאמוקסיצילין
מחלה אוֹטוֹאִימוּנִית (עצמי=auto, חיסון=immune, בעברית נקראת גם מחלת חיסון עצמי) מתאפיינת בכך שתאי מערכת החיסון (נוגדנים ולימפוציטים מסוג T) מאבדים את הסבילות החיסונית ותוקפים תאים ורקמות של הגוף עצמו במקום לתקוף פולשים חיצוניים. מחלות אוטואימוניות פוגעות בכ-5% מהאוכלוסייה, בעיקר בנשים, והן אחד הגורמים העיקריים לתחלואה ולתמותה אצל נשים בגיל הפריון.
המחלות הנפוצות ביותר הן סוכרת סוג 1 ומחלת השימוטו. ישנם כ-100 סוגים שונים של מחלות אוטואימוניות, חלקן ספציפיות לאיבר וחלקן כלליות יותר ופוגעות במספר איברים בגוף. מחלה אוטואימונית מתאפיינת בחדירה של לימפוציטים מסוג T לרקמה הפגועה ההורגים תאים וגורמים לנזקים שונים, כגון הצטברות חומרים מזיקים המובלים לכיוון הרקמה למטרת הרס ופגיעה בתפקודה התקין. ברוב המקרים עדיין לא ידועה הסיבה להתנהגות זו של מערכת החיסון.
במקרים מסוימים קיימת נטייה גנטית מולדת לפיתוח מחלות אוטואימוניות, כאשר רובן נובעות ממספר גנים שונים ולא מגן יחיד. קיימת גם השפעה של גורמים סביבתיים על התפרצות מחלות אוטואימוניות, וניתן לראות זאת בשוני של שכיחותן של מחלות שונות כתלות באזור גאוגרפי.
מחלות אוטואימוניות הן לרוב חשוכות מרפא, וגם הגורמים להן ברובם אינם ידועים. הטיפול הוא בעיקר סימפטומטי – טיפול המנסה להקל על התסמינים, אך אינו מתיימר לרפא את המחלה. עם זאת, קיימים מספר טיפולים חדשניים אשר נמצאים בפיתוח, שמטרתם היא להחזיר למערכת החיסון את יכולתה להגיב בצורה מאוזנת ללא הרס עצמי של גוף החולה.
מחלות אוטואימוניות נפוצות

נכון ל-2022, קרוב-ל 100 מחלות אוטואימוניות סווגו. חלקן משויכות לאיברים ספציפיים, אחרות מבוטאות במערכות רבות בגוף.
בין המחלות הנפוצות ביותר נמצאות:
סכרת מסוג 1 – מחלה מטבולית המתאפיינת בריכוז גבוה של גלוקוז בדם. כחלק מהמחלה תוקפים תאי מערכת החיסון תאי בטא בלבלב, ובכך פוגעים בייצור האינסולין בגוף באופן מלא או חלקי. מעל 0.02% סובלים ממנה באירופה בלבד, בעוד שמתוך כלל האוכלוסייה שבצפון אמריקה המספר נע בין 0.01%–0.02%. כמות המקרים הגלובלית של סוכרת מסוג 1 היא בין 0.2%–0.4%.
מחלה אוטואימונית של בלוטת התריס (אנ')– תסמונת רפואית שמשפיעה על תפקוד תקין של בלוטת התריס. שכיחות המחלה היא בין 1%–2% מכלל האוכלוסייה. מאפייני המחלה מתחלקים לשניים: תת-פעילות של בלוטת התריס - פעילות נמוכה של ייצור הורמוני תירואידים. הגוף מייצר נוגדנים המזהים את תאי בלוטת התריס כמסוכנים ופוגעים בהם ובכך נפגעת גם היכולת ליצר תירואידים. יתר פעילות של בלוטת התריס – פעילות גבוה מדי של ייצור הורמוני תירואידים. לדוגמה: מחלת גרייבס.
טרשת נפוצה – מחלה כרונית של מערכת העצבים הפוגעת בתפקוד תקין של תאי העצב ומפחיתה את כמות המיאלין, החומר המבודד את סיבי העצבים, האקסונים, ומאפשר זרם חשמלי בין תאי העצב ללא הפרעה. זו מחלה אוטואימוניות בה תאי T (תאי עזר לתאי דם לבנים) מזהים חלקים בריאים כזרים ועוינים לגוף ותוקפים אותם באזור מערכת העצבים המרכזית. הפגיעה באוכלוסייה הכללית שונה באזורים גאוגרפים שונים. במזרח התיכון ואסיה יש בין 0.7 ל-3.6 מקרים לכל 100 אלף אנשים, ובאירופה לבין 2.7–7.5 מקרים לכל 100 אלף איש.
רשימה של מחלות נוספות

אובאיטיס - מחלת עיניים
בצליאק תוקפת מערכת החיסון את תאי המעי וגורמת לבעיות חמורות בעיכול ולכאבי בטן
ב-CITP חוסר בטסיות דם גורם לדימומים תת-עוריים.
אנמיה המוליטית אוטואימונית גורמת לתמס של תאי הדם האדומים.
אנמיה ממארת פוגעת בתאי הדופן בקיבה Parietal cells, או בפקטור הפנימי Intrinsic Factor, או בשניהם גם יחד.
סוגים מסוימים של דלקת מפרקים מקורם במחלה אוטואימונית, בהן מחלת מפרקים שיגרונית
זאבת אדמנתית מערכתית (SLE)
מחלת קרוהן, הפוגעת במערכת העיכול
מחלת הפסוריאזיס או ספחת היא מחלה כרונית בה תאי העור מתחלפים בקצב מוגבר בשל זיהויים כפתוגן. המחלה מתבטאת ברבדים עוריים, לרוב בצבע אדום-סגול המכוסים קשקשת.
דלקת כיבית של המעי הגס (קוליטיס כיבית), מחלה דלקתית כרונית של המעי הגס
שתי מחלות עור שונות: בולוס פמפיגואיד ופמפיגוס מאופיינות בשלפוחיות בעור ובריריות, דלקת עור אטופית היא מחלת עור התוקפת בעיקר ילדים.
מחלת גרייבס גורמת בדרך כלל לעודף פעילות של בלוטת התריס (תירואיד) המפרישה הורמונים בשם תריודוטירונין ותירוקסין.
דלקת כבד אוטואימונית, שבמהלכה מערכת החיסון תוקפת את הכבד. מחלה זו עשויה להוביל לשחמת הכבד ולאי-ספיקת כבד חריפה
שחמת ראשונית של המרה מאופיינת על ידי הרס של דרכי כיס המרה בכבד.
מיאסטניה גראביס נובעת מקשירת נוגדנים לקולטנים לאצטילכולין בחלק הבתר סינפטי בחיבור עצב-שריר. בעקבות זאת מתפתחת חולשת שרירים המערבת לעיתים קרובות את העפעפיים, שרירי הבליעה, שרירי הנשימה ושרירי הגפיים, או חלק מהם בלבד.
סקלרודרמה (טרשת רקמת חיבור) מאופיינת בעודף של קולגן שהוא החלבון התומך העיקרי של רקמות החיבור באזורים הנגועים.
תסמונת גייאן-בארה כתגובה של מערכת החיסון לאנטיגן זר, תוקפת מערכת החיסון את מערכת העצבים. במחלה זו נפגעת מעטפת העצבים המיאלין.
בתסמונת סוסק מערכת החיסון תוקפת כלי הדם הקטנים המובילים למערכת השמיעה, לעיניים ולמערכת העצבים ובעיקר למוח.
ויטיליגו בה מותקפים המלנוציטים ונוצרים אזורים בהירים חסרי פיגמנטציה על פני העור.
אופסוקלונוס-מיוקלונוס-אטקסיה (שגשון) מוכרת גם כ-Opsoclonus myoclonus syndrome היא תסמונת אוטואימונית, נירו-התנהגותית. מופיעה בעיקר אצל ילדים בשנתיים הראשונות לחייהם. באה לביטוי בהפרעת תנועה, בנסיגה בהתפתחות, בהפרעת התנהגות ובהחמרה במצב הקוגניטיבי.
גורמים למחלות אוטואימוניות > גורמים גנטיים

מרכיבים גנטיים משפיעים על הסיכוי לחלות במחלה אוטואימונית, כאשר שינויים גנטיים יכולים להביא לשינוים בתאי הגוף ובכך להוביל לפגיעה במערכת החיסון. בנוסף, ישנם שינויים גנטיים המשפיעים ומתפשטים לאיברים רבים בגוף ולאו דווקא מתמקדים באיבר אחד. מוטציות אלו נעשות יותר נפוצות במשפחות בעלות רקע היסטורי של בעיות גנטיות.
דוגמה לכך היא תסמונת סוסק, כאשר בעיה במערכת החיסון גורמת לתקיפה של כלי דם קטנים המובילים אל מערכת השמיעה, אל העיניים ובעיקר למערכת העצבים במוח.
הגורמים הגנטיים נחלקים לכמה סוגים. ראשית, שינוי גנטי המשפיע על המערכת החיסונית באופן כללי ובכך חושף את האדם לבעיות רחבות יותר, (לאו דווקא מחלה אוטואימונית אחת). בנוסף, ביטוי לקוי של הגנים מוביל לאנטיגנים שאינם עושים את תפקידם כראוי ובכך זיהוי תאי T בגוף נפגע.
גורמים למחלות אוטואימוניות > גורמים סביבתיים

שינויים סביבתיים כמו חשיפה מוגברת לרעלים או אורח חיים שונה מהרגיל לכל אדם יכולים לגרום באופן ישיר או עקיף לשינויים ברמת הביטוי של גנים מסוימים, ובכך לגרום למחלה אוטואימונית.
דוגמה לכך היא חשיפה מוגברת לכספית. באזורים בהם מתבצעת פעילות ענפה של שריפת פחם וכרייתו, זו מובילה לשחרור כספית לאטמוספירה ובכך גוברת החשיפה באזורים אלה. חשיפה זו יכולה לגרום לזירוז תהליכים כימיים בגוף המתאפיינים בשינויים בהרכבים חלבוניים בגוף דבר שעלול להוביל לבעיות גנטיות.
שכיחות גבוהה של מחלות אוטואימוניות בנשים

לאורך השנים נמצאה שכיחות גבוהה יותר של מחלות אוטואימוניות אצל נשים לעומת אצל גברים. למשל, במחלת הזאבת, שהיא מחלה אוטואימונית, כ-90% מהחולים הן נשים. הסיבה העיקרית לכך היא שבאופן טיפוסי, התגובה החיסונית אצל נשים חזקה יותר בהשוואה לגברים. השוני מתבטא בשחרור של כמות גדולה יותר של נוגדנים בעת תגובה חיסונית בקרב נשים.
בספטמבר 2019, מחקר שנערך באוניברסיטת בן-גוריון ופורסם בכתב העת Nature מצא הבדלים משמעותיים במנגנוני המערכת החיסונית של נשים לעומת אלו של גברים. המחקר בוצע על עכברים ובדק תאי זוויג זכריים ונקביים. ההבדל העיקרי שנמצא היה בתא מאקרופאג' שתפקידו לפנות גורמים שונים בגוף שעלולים לגרום זיהום. אצל נקבות העכברים שנבדקו, תאי המאקרופאג' היו פעילים יותר בתגובה לגורם מזהם, ודבר זה נמצא גם כקשור לתהליכים אוטואימוניים שמתבצעים בגוף וגורמים למחלות אוטואימוניות
טיפול במחלות אוטואימוניות

הטיפול במחלות אוטואימוניות הוא מורכב עקב המגוון הרחב של המחלות וריבוי הגורמים המשפיעים עליהן. בנוסף, חלק גדול מהטיפולים במחלות אוטואימוניות מלווים בתופעות לוואי. הטיפולים במחלות אוטואימוניות לרוב כוללות שילובים שונים של תרופות אנטי-דלקתיות, תרופות מדכאות מערכת חיסון, סטרואידים, ובמידת האפשר תרופות ממוקדות ובהן נוגדנים חד-שבטיים שמטרתם להרוס מולקולות דלקתיות או נוגדנים ותרופות שונות המיועדות לווסת את החלוקה הבלתי מבוקרת של תאי מערכת החיסון.
בטבלה הבאה מוצגים מספר חומרים המשמשים לטיפול במחלות אוטואימוניות, חלק מהמחלות אשר בדרך כלל מטופלות בטיפול זה, השפעת הטיפול וחלק מתופעות הלוואי העלולות להיגרם בעקבותיו:
| 0 | 1 | 2 | 3 |
| --- | --- | --- | --- |
|  שם החומר |  מחלות מקושרות (רשימה חלקית) |  השפעה |  תופעות לוואי אפשריות |
| גלוקוקורטיקואיד (קורטיזון, פרדניזון, בודזונייד) | רוב המחלות האוטואימוניות | דיכוי כללי של מערכת החיסון | עליית הסבירות לדלקות  אוסטאופורוזיס התמכרות לתרופות מבוססות הורמונים |
| מיקופנולאט מופטיל | זאבת אדמנתית מערכתית טרשת נפוצה דלקת כבד אוטואימונית | דיכוי מערכת החיסון, זירוז מוות תאי (אפופטוזיס) בעיקר של תאי T ודיכוי יצירת נוגדנים על ידי תאי B. | שלשולים, הקאות, בחילות  לויקופניה (רמה נמוכה של תאי דם לבנים), אנמיה סיכון מוגבר לפתח מחלות עור סרטניות כגון לימפומה סיכון מוגבר לדלקות |
| מתוטרקסט (תרופה כימותרפית) | זאבת אדמנתית מערכתית  דלקת מפרקים שגרונית פסוריאזיס מחלות מעי דלקתיות PBD | מניעת המטבוליזם של חומצה פולית, וכך מניעת הפעלה של תאי T של מערכת החיסון והורדת הרגישות של תאי B | נטייה לפיתוח דלקות  מחלת ריאות איבוד שיער, בחילות, כאבי ראש פיגמנטציה של העור |
| בלימובאב (נוגדן חד שבטי) | זאבת אדמונית מערכתית | עיכוב תאי B של מערכת החיסון על ידי הצמדות לחומרים המשפעלים אותם | נטייה לפתח דלקות |
טיפול במחלות אוטואימוניות > גישה חדשנית לטיפול

הגישה החדשנית ביותר לטיפול במחלות אוטואימוניות דוגלת בשימוש בחומרים ביולוגיים בעלי השפעה נקודתית יותר, במקום לדכא את כלל מערכת החיסון. באופן כללי, המטרה בטיפול במחלות אוטואימוניות לפי גישה זו היא להחזיר למערכת החיסון את סבילותה, את היכולת שלה למנוע השמדה של תאי הגוף כתוצאה מפעילות יתר. מספר טיפולים כאלו נמצאים בשלבי פיתוח וטרם אושרו לשימוש בבני אדם, כולל טיפול באמצעות תאי גזע. אחת השיטות החדשניות שכברן אושרה לשימוש עבור מספר מחלות כוללת שימוש בנוגדנים חד-שבטיים אשר חוסמים חלבוני בקרה המשפיעים על חלוקת התאים של מערכת החיסון.
| 0 | 1 | 2 | 3 |
| --- | --- | --- | --- |
|  שם החומר |  מחלות מקושרות (רשימה חלקית) |  השפעה |  תופעות לוואי אפשריות |
| מעכבי TNF (אינפליקסימאב, אתנרספט, אדלימומב, סרטוליזומב, גולימומב) - נוגדנים חד שבטיים | Systemic rheumatic disease ומחלות מעי דלקתיות | עיכוב חלבוני הבקרה TNF | זיהומים  מחלות סרטניות השפעות נוירולוגיות שונות |
| מעכבי חלבון IL-6 (טוקיליזומאב) | דלקת מפרקים שגרונית (RA) | עיכוב הסיגנל של חלבון IL-6 | זיהומים  בעיות עיכול פריחה כאבי ראש |
ראו גם

אימונולוגיה קלינית
נוגדנים עצמיים
אלרגיה
לקריאה נוספת

יהודה שיינפלד, המחלות האוטואימוניות - "ירי על כוחותינו", הוצאת משרד הביטחון, 2006
דונה ג'קסון נקאזאווה, המגפה האוטואימונית, הוצאת פוקוס
Shoenfeld Y, Isenberg DA. Mycobacteria and autoimmunity. Immunology Today 9:178-181, 1988.
הערות שוליים

↑  יהודה שינפלד, אוטואימונולוג - מקצוע בהתהוות, הרפואה 148, חוברת 10, אוקטובר 2009
1 2 3 4 5  Lifeng Wang, Fu-Sheng Wang, M. Eric Gershwin, Human autoimmune diseases: a comprehensive update, Journal of Internal Medicine 278, 2015-10, עמ' 369–395 doi: 10.1111/joim.12395
↑  Marrack P, Kappler J, Kotzin BL. Autoimmune disease: Why and where it occurs. Nat Med. 2001;7(8):899-905. doi:10.1038/9093
↑  M. P. J. Vanderpump, The epidemiology of thyroid disease, British Medical Bulletin 99, 2011-09-01, עמ' 39–51 doi: 10.1093/bmb/ldr030
↑  James Neuberger, Liver Transplantation for Autoimmune Hepatitis, New York, NY: Springer New York, 2011-09-15, עמ' 159–176, ISBN 978-1-60761-568-2
↑  Timothy J Vyse, John A Todd, Genetic Analysis of Autoimmune Disease, Cell 85, 1996-05, עמ' 311–318 doi: 10.1016/S0092-8674(00)81110-1
↑  J J Powell, J Van de Water, M E Gershwin, Evidence for the role of environmental agents in the initiation or progression of autoimmune conditions., Environmental Health Perspectives 107, 1999-10, עמ' 667–672 doi: 10.1289/ehp.99107s5667
↑  Shani Talia Gal-Oz, Barbara Maier, Hideyuki Yoshida, Kumba Seddu, ImmGen report: sexual dimorphism in the immune system transcriptome, Nature Communications 10, 2019-09-20, עמ' 4295 doi: 10.1038/s41467-019-12348-6
↑  אסתרינה טרכטנברג, המין הלוחם, באתר מדע גדול, בקטנה, ‏2019-11-10
↑  Genny Margarita Chaia-Semerena, María Eugenia Vargas-Camaño, Cesar Daniel Alonso-Bello, Jorge Javier Guillén-Toledo, The Effects of Alternate-Day Corticosteroids in Autoimmune Disease Patients, Autoimmune Diseases 2020, 2020-05-18, עמ' 1–5 doi: 10.1155/2020/8719284
| --- | --- |
בקרת זהויות :  NLI: 987007295727805171  BNE: XX530406  BnF: cb11932402r (data)  GND: 4003935-3  LCCN: sh85010076  NDL: 00574748  NKC: ph114098  SUDOC: 027238377 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גלוריה אולרד

| --- | --- |

 לידה:  3 ביולי 1941 (בת 83) פילדלפיה, פנסילבניה
 שם לידה:  Gloria Rachel Bloom 
 מדינה:  ארצות הברית ארצות הברית
 מקום מגורים:  לוס אנג'לס 
 השכלה:  אוניברסיטת ניו יורק  בית ספר שטיינהרט לתרבות, חינוך ופיתוח אנושי  אוניברסיטת פנסילבניה  בית ספר למשפטים של אוניברסיטת סאות'ווסטרן 
 עיסוק:  עורכת דין, פעילה למען זכויות אדם
 מפלגה:  המפלגה הדמוקרטית
 פרסים והוקרה:  היכל התהילה הלאומי לנשים
 www.gloriaallred.com
 
גלוריה רייצ'ל אולרד (באנגלית: Gloria Rachel Allred; נולדה ב-3 ביולי 1941) היא עורכת דין פמיניסטית יהודיה-אמריקאית שפעלה למען השגת זכויות לנשים.התפרסה  בזכות  תביעות שנויות במחלוקת ובעלות עניין רב לציבור.
ביוגרפיה

אולרד נולדה למשפחה יהודית ממעמד הביניים מפילדלפיה ב-3 ביולי 1941. אביה, מוריס, היה איש מכירות. אמה סטלה, ילידת בריטניה, הייתה עקרת בית.
לאחר שסיימה את לימודיה בתיכון פילדלפיה לבנות, החלה את לימודיה באוניברסיטת פנסילבניה, שם הכירה את בעלה הראשון פייתון בריי. זמן קצר לאחר לידת בתם היחידה התגרש הזוג. הבת, ליסה בלום, היא עורכת דין וידועה בעיקר בזכות היותה מנחת טלוויזיה לשעבר.
לאחר גירושיה שבה לבית הוריה והמשיכה את לימודיה. בשנת 1963 סיימה בהצטיינות תואר ראשון באנגלית.
למרות התנגדות המרצה שלה, עסקה התזה שלה בסופרים כהי עור.
לאחר עבודה במשרות שונות, התקבלה כמורה בתיכון בנג'מין פרנקלין.
התחילה ללמוד לתואר שני באוניברסיטת ניו יורק, שם התחילה להתעניין בתנועה לזכויות האזרח. ב-1966 עברה ללוס אנג'לס, שם עבדה בהסתדרות המורים העירונית, ולימדה בתיכון ג'ורדן ובתיכון פרמונט.
באוטוביוגרפיה שלה היא תיארה כיצד בזמן חופשה באקפולקו היא נאנסה באמצעות איום באקדח. כשגילתה שהיא בהיריון היא רצתה לבצע הפלה.
באותה תקופה הפלה הייתה מחוץ לחוק, ולכן ביצעה הפלה לא חוקית. לאחר ההליך החלה לדמם ונדבקה בזיהום. היא החלימה רק לאחר שאושפזה בבית חולים. לדבריה לא דיווחה על האונס מפני שלא חשבה שיאמינו לה.
בשנת 1968 נישאה לוויליאם אולרד והחלה ללמוד משפטים באוניברסיטת לויולה מרימאונט בלוס אנג'לס. היא התקבלה ללשכת עורכי הדין של קליפורניה ב-1975. בשנת 1987 התגרשה אולרד והשאירה את שם הנישואין שלה.
קריירה > חוק

במהלך הקריירה המשפטית שלה שנמשכה כ-4 עשורים[דרושה הבהרה], ייצגה אולרד מגוון רחב של לקוחות בתביעות זכויות אדם, שכללו הטרדה מינית, זכויות נשים, הפרת זכויות העובד והפלייה בתעסוקה. מגזין הניו רפובליק כינה אותה "המומחית למסיבות עיתונאים". היא ייצגה תביעות עם עניין רב לציבור, תוך שימוש במסיבות עיתונאים והופעות בטלוויזיה על מנת להשיג את מטרתה. אולרד ייצגה לקוחות רבים בתביעות נגד ידוענים, כמו מתופף להקת מוטלי קרו, ארנולד שוורצנגר, הרמן קיין, דוויד בורינז, סקוט לי כהן, אנטוני ווינר, סשה ברון כהן ואיסי מורלס.
קריירה > חוק > שנות ה-70 וה-80

בינואר 1976 הקימה אולרד את משרד עורכי הדין אולרד, מרוקו וגולדברג עם עמיתיה ללימודיה בלויולה מייקל מרוקו ונייתן גולדברג.
בשנת 1979 ייצגה אולרד שבעה ילדים והוריהם, בתיק נגד רשת בתי המרקחת סאב-און כדי למנוע את הפרדת מחלקת צעצועי הבנים מצעצועי הבנות.
ב-1981, כאשר הוביל הסנאטור ג'ון ג. שמיט את דעת קהל על מנת להוציא את ההפלות אל מחוץ לחוק, אולרד הציגה אותו כאדם עם חגורת צניעות.
שמיט הגיב בהודעה לתקשורת ותיאר אותה כעורכת דין ערמומית.
היא תבעה אותו על הוצאת דיבה, ולבסוף הם סיכמו על פשרה של סך 20,000 דולר והתנצלות.[דרושה הבהרה]
ב-1985, אולרד, ביחד עם קתרין מקינון, ניסחו גרסה של פקודת זכויות האזרח נגד פורנוגרפיה עבור מחוז לוס אנג'לס. החקיקה לא הצליחה לעבור את מועצת המפקחים של מחוז לוס אנג'לס. ב-1987 יצאה אולרד נגד מועדון הנזירים של בוורלי הילס אשר היה מיועד לגברים בלבד, בגלל מדיניות אפליית קבלת החברים בה.
מועדון הנזירים איפשר, לבסוף, לאולרד ול-5 נשים נוספות להשתמש במתקני הרפואה שלו, לאחר שאולרד הציגה את כישוריה בשימוש אפקטיבי בתקשורת.
קריירה > חוק > שנות ה-90

בשנת 1992 כתבה אולרד מכתב לוועדת האתיקה של הסנאט, בבקשה לחקור את פעולותיו של סנאטור מדינת אורגון בוב פאקווד, אשר היה נושאה של כתבה שתיארה את עברו בהטרדות מיניות. היא המשיכה ללחוץ על הוועדה ודרשה מפקווד להוציא לאור את יומניו. לבסוף הצביעה הוועדה בעד סילוקו והוא התפטר מתפקידו.
בשנת 1995, ייצגה אולרד את קטרינה יאו, בת ה-11, בתביעה נגד תנועת הצופים של אמריקה, תביעה על מנת לקבוע האם לארגון הצופים הייתה הזכות
להדיר בנות מחברות בארגון. באותה שנה היא ייצגה את המשפחה של ניקול בראון סימפסון במהלך משפט הרצח של או. ג'יי. סימפסון.
בשנת 1997 היא ייצגה את הדוגמנית קלי פישר כשהיא תבעה את דודי אל-פאיד בטענה לביטול האירוסין לטובת רומן מתוקשר עם דיאנה, נסיכת ווילס.
התביעה נמשכה מעט לאחר שדיאנה ואל-פאיד מתו.
בשנת 1997 ייצגה אולרד את הנטר טיילו, שחקנית סדרת הטלוויזיה מרלוז פלייס, נגד המפיק אהרון ספלינג שפיטר אותה כי הייתה בהיריון. השופט פסק לטובתה פיצויים בסך 4.8 מיליון דולר.
התיק היה חשוב בביסוס זכויות של שחקניות להמשיך לעבוד גם אם נכנסו להיריון.
קריירה > חוק > שנות ה-2000

לאחר שזמר הפופ מייקל ג'קסון החזיק את בנו מעל מרפסת מלון בברלין ב-2002, אולרד כתבה מכתב לשירותי רווחת הילד בקליפורניה, בבקשה לחקור את בטיחות ילדו של ג'קסון, ודיברה עם ה-CNN על הנושא. היא גם ייצגה, למשך זמן קצר ב-1993, ילד אשר האשים את מייקל ג'קסון בהתעללות מינית. מאוחר יותר ב-2002, אולרד ייצגה את המשפחה של גוון אראוג'ו, טרנסג'נדר בגיל העשרה, שהוכתה למוות באופן אכזרי כאשר נודע שהיא נולדה כגבר.
בשנת 2004, אולרד ייצגה את אמבר פריי כאשר היה עד בתיק הפלילי נגד סקוט פטרסון על רצח אשתו לייסי פיטרסון. ב-24 בפברואר 2004, אולרד ומשרד עורכי הדין שלה; אולרד, מרוקו וגולדברג הגישו את התביעה הראשונה בקליפורניה, המערערת על שלילת רישיונות נישואין לזוגות חד מיניים, בשל היותה בלתי חוקתית. היא לקחה את המקרה של רובין טיילר ודיאנה אולסון ללא עלות. התיק עבר לטיפולו של בית המשפט העליון של קליפורניה, כאשר ב-15 במאי 2008 נפסקה לטובתה החלטה, אשר נותנת את הזכות לזוגות חד מיניים להתחתן בקליפורניה.
היא ייצגה 3 עובדים לשעבר ברשת חנויות אלקטרוניקה בתביעה נגד אותה הרשת, לאחר שרשת החנויות פיטרה 3,400 עובדים שלה בכל העולם באפריל 2007.
במרץ 2008, אולרד ייצגה לקוחה בתלונה נגד רשות התעבורה האמריקנית, זאת לאחר שנאמר ללקוחה להוריד את עגילי הפטמות שלה בעזרת צבתות, בנמל התעופה בלובוק, טקסס.
באפריל 2008 דווח שהיא נשכרה על ידי משפחתה של צעירה אשר הוכתה וצולמה על ידי 8 מתבגרים מפלורידה.
היא גם הופיעה בתוכנית בוקר אמריקאית מפורסמת בשם טודיי עם ג'סיקה גיבסון אשר תבעה את רוב לאו על הטרדה מינית.
ב-30 ביולי 2008, אולרד, יחד עם רשות האישורים הפדרליים האמריקאית, הגישה תלונה נגד איחוד החסכונות וההלוואוות של העיר דאוני בנוגע לתהליכי פדיית צ'קים.
מארק רטמייר, חייל בצבא ארצות הברית בן 19, נהרג באפגניסטן ביוני 2008. איחוד החסכונות וההלוואות של העיר דאוני סירב לפדות באופן מיידי את צ'ק הפיצויים מהצבא, ומשפחתו של מארק הייתה צריכה לחפש דרך אחרת לממן את הלוויה שלו.
במאי 2009, אולרד הגישה תביעה בטענה שנדיה סולמן ניצלה את ילדיה.
אולרד הגישה בקשה לאפוטרופוס מטעם בית המשפט בטענה שאם הילדים לא חושבת על טובת הילדים. בדצמבר באותה שנה, אולרד נשכרה על ידי רייצ'ל יוצ'יטל לאחר שמקורות בתקשורת טענו שהיא מנהלת רומן עם הטניסאי הנשוי טייגר וודס. אולרד ייצגה גם את ג'וסלין ג'יימס, שחקנית פורנו, ולכאורה שפחתו של טייגר וודס.
קריירה > בידור

אולרד שידרה יחד עם מארק את תוכנית האירוח ברדיו בערוץ KABC בלוס אנגלס למשך 14 שנים. בנוסף, היא הייתה חברת פאנל בהפקה המחודשת של השעשועון "לספר את האמת". במרץ 2000, נעשתה פרודיה על אולרד בתוכנית הטלוויזיה המצוירת "איש משפחה",
עם דמות בשם גלוריה קופסת-מתכת בקול של קנדיס ברגן. אולרד הופיעה בדמות עצמה בסרט "מרוץ עכברים" ב-2001. ב-21 במאי 2001, נעשתה עליה שוב פרודיה בתוכנית המצוירת "משפחת סימפסון", כאשר תוארה כעורכת דין עבור אחת הדמויות. ב-27 ביוני 2001 נעשתה עליה פרודיה בפעם השלישית בתוכנית "סאות'פארק".
ב-12 בספטמבר ל-2011, אולרד ביצעה הופעת בכורה עם תוכניתה "אנחנו העם עם גלוריה אולרד", תוכנית אשר השתמשה בשחקנים על מנת לדמות תרחישים מבוימים. באפריל 2013 הופיעה אולרד בתוכנית הריאליטי "המירוץ לדראג של רו פול", שם ראיינה וייעצה לשלישייה הסופית של המתמודדות כיצד לשווק את עצמן כ"מלכת הדראג הבאה של אמריקה". ב-27 בנובמבר 2016, אולרד הופיעה בדמות עצמה בתוכנית
"גרייבס".
חייה האישיים

גלוריה התגרשה מבעלה ויליאם אולרד (1968–1987). בתה ליסה בלום היא ילדתה היחידה מנישואיה הראשונים. אולרד יהודייה במוצאה, ואינה מחשיבה את עצמה דתייה במיוחד.
ביקורות

הצהרותיה והתנהגותה של אולרד בפומבי הובילו לביקורת. העיתונאית טריסיה רומנו מטעם העיתון "דיילי ביסט" ("The Daily Beast") כינתה אותה כרודפת פרסום.
בתרבות פופולרית

בשנת 2018 נטפליקס הוציאה לאור סרט תיעודי על חייה ועבודתה של אולרד בשם "המעקב אחרי אולרד" .
הוצאות לאור

בשנת 2006 אולרד הוציאה לאור עם דבורה קולפילד רייבק את הספר :"Fight Back and Win: My Thirty-Year Fight Against Injustice and How You Can Win Your Own Battles"
ראו גם

עורכת דין
פמיניזם
לקריאה נוספת

ספרה של גלוריה אולרד (באנגלית)
הערות שוליים

↑  "About Gloria Allred"  - האתר הרשמי
↑  Hello, I’m Attorney Gloria Allred
↑  נג'וין, קוי (נובמבר 1997). "Feminist Fatale" - מגזין לוס אנג'לס
↑  אולרד, 2006 - עמוד 17
↑  לשכת עורכי הדין בקליפורניה: גלוריה רייצ'ל אולרד. 2009
↑  אולרד, 2006. עמודים 56-60.
↑  פוס, טרי (9 לנובמבר, 2009) "המיוצגים המפורסמים של גלוריה אולרד: הנטר טיילו".מגזין טיים.
↑  משפחה שכרה את אולרד
| --- | --- |
בקרת זהויות :  ISNI: 0000 0000 3946 2641  LCCN: no00049017  VIAF: 73398189   WorldCat (עם VIAF): 73398189
שארלוט ממקלנבורג-שטרליץ

שארלוט ממקלנבורג-שטרליץ (בגרמנית: Charlotte von Mecklenburg-Strelitz; 19 במאי 1744 – 17 בנובמבר 1818) הייתה נסיכה גרמנית, לאחר מכן מלכת בריטניה, ולאחר מכן מלכת הממלכה המאוחדת, רעייתו של ג'ורג' השלישי, מלך הממלכה המאוחדת.  בסוף ימיה הייתה גם מלכת הנובר.
נישואיהם של ג'ורג' ושארלוט נערכו בשנת 1761 ונמשכו 57 שנים, עד למותה. מתוך 15 ילדיהם, 13 שרדו את שנות ילדותם. בין ילדיהם היו שני המלכים: ג'ורג' הרביעי וויליאם הרביעי, ובנם ארנסט אוגוסט הפך למלך הנובר.
על שמה נקראת העיר שארלוט שבקרוליינה הצפונית, ארצות הברית.
ביוגרפיה > ילדותה

שארלוט נולדה ב-19 במאי 1744 במירוב שהשתייכה לדוכסות מקלנבורג-שטרליץ, כבתם הצעירה של הדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן. שארלוט קיבלה חינוך פשוט, ורק בשנת 1760 לימד אותה אחיה את דרכי ההתנהגות בקרב האצולה.
ביוגרפיה > חתונה

עם הכתרתו של ג'ורג' השלישי כמלך בריטניה בשנת 1760, בגיל צעיר של 22, עלתה השאלה בדבר בחירת בת זוג הולמת. אמו, אוגוסטה, נסיכת סקסוניה-גותה-אלטנבורג ויועציו המלכותיים דחפו לקביעת נישואים בהקדם. בין המועמדות הפוטנציאליות בלטה שארלוט  בת 17 באותה עת. בחירתה נבעה בין היתר מחינוכה בסביבה דוכסות חסרת חשיבות בצפון גרמניה. רקע זה הוביל להנחה כי שארלוט חסרה ניסיון ועניין בפוליטיקה. זמן קצר לאחר נישואיהם, ביקש ג'ורג' השלישי משארלוט "לא להתערב" בענייני המדינה. בקשה זו התקבלה בהיענות רבה על ידי שארלוט הצעירה. ג'ורג' ושארלוט פגשו זה את זו לראשונה ביום חתונתם שנערכה ב-8 בספטמבר 1761בקפלה המלכותית בארמון סנט ג'יימס . שבועיים לאחר מכן הוכתרו שניהם במנזר וסטמינסטר.